એક વખત ગુરુજી પાસે મુહૂર્ત કઢાવવા એક માણસ આવ્યો . આ માણસ કઈ જાતિનો હતો એ મારે કહેવું નથી . કઈ જાતિનો હોઈ શકે એ આપ સમજી શકશો . ગુરુજીને મુહૂર્ત કઢાવવાની વાત કરી , એટલે ગુરુજીએ ટીપણું કાઢ્યું . મુહૂર્ત કઢાવવા આવનારે ટીપણાના ઉપર સવા રૂપિયો મુક્યો . ગુરુજીએ પૂછ્યું તું શું ધંધો કરે છે . ? તે બોલ્યો બાપુ હું પુરુષોમાં શક્તિ આવે એવા પ્રકારના તેલ બનાવું છું . ગુરુજી કહે મને તું કહે તું શેમાંથી તેલ બનાવે છે . હું પણ ઘણી જાતના તેલ બનાવું છું . તે બોલ્યો બાપુ આ પ્રશ્ન ન પૂછો તો સારું . કેમકે આ ઉત્તર તમને આપવા જેવો નથી . છતાં ગુરુજીએ આગ્રહ કર્યો એટલે કીધું બાપુ હું સાંઢાનું તેલ બનાવું છું . ગુરુજી વટમાં આવી ગયા , અને બોલ્યા અરે સાંઢાનું તેલ તો હું પણ બનાવું છું . સાંઢા વાળો બોલ્યો . બાપુ તમે ભરમાંના પુતર તમારાથી નો બનાવાય અમે કાટીયું વરણ કહેવાઈએ . અમે બનાવીયે ગુરુજી કહે દેખાડ તારો સાંઢો અને ઓલાએ સાંઢો થેલીમાંથી કાઢ્યો . જોઈને ગુરુજી પોતડી પકડી ને જાય નાઠા .